แอเมร์ซง ฟีชีเปาจี

**แอเมร์ซง ฟีชีเปาจี** (, ; เกิด 12 ธันวาคม ค.ศ. 1946) เป็นอดีตนักแข่งรถและผู้บริหารการกีฬาท้าความเร็วชาวบราซิล เคยเข้าร่วมการแข่งขันฟอร์มูลาวันตั้งแต่ฤดูกาล  ถึง  และการแข่งขันอินดีคาร์ตั้งแต่ฤดูกาล 1984 ถึง 1996 ฟีชีเปาจีเป็นแชมป์โลกฟอร์มูลาวันประเภทนักขับด้วยกันสองสมัยในฤดูกาล  และ  กับโลตัสและแมกลาเรนตามลำดับ และชนะการแข่งขันกรังด์ปรีซ์ 14 รายการตลอด 11 ฤดูกาลแข่งขัน ส่วนผลงานการแข่งรถล้อเปิดในสหรัฐอเมริกานั้น ฟีชีเปาจีเป็นแชมป์อินดีคาร์เวิลด์ซีรีส์ประเภทนักขับในฤดูกาล 1989 กับแพทริก และชนะการแข่งขันอินเดียแนโพลิส 500 สองครั้ง

ฟีชีเปาจีเกิดและเติบโตที่เซาเปาลู โดยเขาเริ่มแข่งจักรยานยนต์เมื่ออายุ 14 ปี และไฮโดรเพลนเมื่ออายุ 16 ปี แต่เขาเลิกแข่งขันกีฬาทางน้ำไปหลังจากเกิดอุบัติเหตุกับวิลซง พี่ชายของเขา และหันมาแข่งความเร็วบนบกเพียงอย่างเดียว เขาได้ตำแหน่งแชมป์จากการแข่งรถคาร์ตของเซาเปาลูใน ค.ศ. 1965 และการแข่งขันฟอร์มูลาวีฤดูกาลแรกของบราซิลใน ค.ศ. 1967 ก่อนที่เขาจะย้ายไปยุโรปใน ค.ศ. 1969 เพื่อเข้าร่วมการแข่งขันรายการอื่น ๆ ภายนอกประเทศอย่างเช่นฟอร์มูลาฟอร์ด ซึ่งทำให้เขาได้รับโอกาสจากจิม รัสเซลล์ ให้ลงแข่งกับทีมของตนในการแข่งขันบริติชฟอร์มูลาทรี จนกระทั่งได้เป็นแชมป์ในฤดูกาลแรกของเขา ฟีชีเปาจีเลื่อนขึ้นสู่การแข่งขันยูโรเปียนฟอร์มูลาทูประจำฤดูกาล 1970 และได้อันดับที่สามจากการชิงแชมป์กับโลตัส

ฟีชีเปาจีเข้าร่วมการแข่งขันฟอร์มูลาวันครั้งแรกในฐานะนักขับคนที่สามให้แก่โลตัสที่การแข่งขันบริติชกรังด์ปรีซ์ของฤดูกาล  จากการชักชวนของคอลิน แชปแมน ผู้ก่อตั้งทีม และกลายมาเป็นนักแข่งหลักในการแข่งขันกรังด์ปรีซ์ครั้งที่ห้าของเขาภายหลังการเสียชีวิตของย็อคเคิน รินท์ เขามีผลงานที่ประสบความสำเร็จกับโลตัสรวมถึงตำแหน่งแชมป์โลกประเภทนักขับสมัยแรกจากฤดูกาล  ด้วยอายุ  ทำให้เขาเป็นนักขับชาวบราซิลคนแรกที่ได้รับตำแหน่งและมีอายุน้อยที่สุดในประวัติศาสตร์ฟอร์มูลาวัน ณ ขณะนั้น ซึ่งเขาครองสถิติให้หลังยาวนานถึง 33 ปี ฟีชีเปาจีย้ายไปยังแมกลาเรนสำหรับการแข่งขันในฤดูกาล  โดยเขาได้รับตำแหน่งแชมป์อีกหนึ่งสมัยและช่วยให้แมกลาเรนได้รับตำแหน่งแชมป์ประเภทผู้ผลิตสมัยแรก เขาสร้างความประหลาดใจให้แก่วงการฟอร์มูลาวันด้วยการย้ายเข้าสู่ฟีชีเปาจีออโตโมทีฟที่เขาและวิลซงร่วมกันก่อตั้งขึ้นมาก่อนหน้าฤดูกาล  ฟีชีเปาจีมีผลงานที่ไม่ประสบความสำเร็จมากนักในการแข่งขันห้าฤดูกาลสุดท้าย เนื่องจากรถของทีมมีความสามารถในการแข่งขันไม่เพียงพอที่จะได้รับชัยชนะ โดยเขามีผลงานดีที่สุดเป็นอันดับบนโพเดียมเพียงแค่สองครั้ง ก่อนที่เขาจะเลิกแข่งขันฟอร์มูลาวันหลังสิ้นสุดฤดูกาล  เพื่อผันตัวมาบริหารฟีชีเปาจีออโตโมทีฟซึ่งถูกพิทักษ์ทรัพย์เมื่อสิ้นสุดฤดูกาล 

ฟีชีเปาจีไม่ได้เข้าร่วมการแข่งขันรายการหลักใดเลยในระยะเวลาสี่ปีภายหลังการแข่งขันฟอร์มูลาวัน จนกระทั่งกลับมาลงแข่งอีกครั้งที่การแข่งขันแชมเปียนชิปออโตเรซซิงทีมส์ของสหรัฐอเมริกาตั้งแต่ฤดูกาล 1984 ถึง 1996 โดยเขามีผลงานที่ประสบความสำเร็จจำนวนมาก รวมถึงตำแหน่งแชมป์ประจำฤดูกาล 1989 และชัยชนะในการแข่งขันอินเดียแนโพลิส 500 ประจำปี 1989 และ 1993 นับตั้งแต่นั้นมา ฟีชีเปาจีได้เข้าร่วมการแข่งขันรายการย่อยเป็นครั้งคราว และรายการหลักอย่างการแข่งขัน 6 ชั่วโมง เซาเปาลู 2014 เมื่ออายุ 67 ปี ฟีชีเปาจีมีชื่อบรรจุอยู่ในหอเกียรติยศกีฬาท้าความเร็วแห่งอเมริกาและหอเกียรติยศเอฟไอเอ

## สถิติการแข่งรถ
### สรุปอาชีพนักแข่งรถ

; หมายเหตุ
* &nbsp;ไม่มีสิทธิ์สะสมคะแนนและอันดับเพื่อชิงแชมป์ เนื่องจากเข้าร่วมการแข่งขันในฐานะนักขับระดับสูง (graded driver)

### ผลการแข่งขันฟอร์มูลาวันชิงแชมป์โลก
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)




### ผลการแข่งขันฟอร์มูลาวันแบบไม่ชิงแชมป์
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)

## อ้างอิง

## แหล่งข้อมูลอื่น

* 
* 
* 

หมวดหมู่:นักแข่งรถสูตรหนึ่งชาวบราซิล
หมวดหมู่:นักแข่งรถชาวบราซิล
หมวดหมู่:แชมป์โลกฟอร์มูลาวันประเภทนักขับ